ઈન્દોર: ભૈયુજી મહારાજની આત્મહત્યા વિશે તપાસમાં જોડાયેલી પોલીસની ટીમ ગુરુવારે પૂછપરછ માટે ઈન્દોરની એક હોસ્ટેલ પહોંચી હતી. ભૈયુજી સાથે લગ્ન પહેલાં ડૉ. આયુષી પણ આ હોસ્ટેલમાં રહેતી હતી. પોલીસે જણાવ્યું કે, તપાસમાં ખબર પડી છે કે, ડૉ. આયુષીને બે છોકરાઓ સાથે મિત્રતા હતી. આગામી સમયમાં તેમની સાથે પણ પૂછપરછ કરવામાં આવશે. બીજી બાજુ છેલ્લા કેટલાક સમયમાં ભૈયુજી મહારાજે ઘણી સંપત્તિ વેચી હતી. આ વિશે તેમના સેવક વિનાયકની પણ પૂછપરછ કરવામાં આવી રહી છે. ભૈયુજી મહારાજે 12 જૂને તેમના ઈન્દોરમાં આવેલા ઘરે લાઈસન્સવાળી રિવોલ્વોરથી પોતાની જાતને ગોળી મારી દીધી હતી.